BILAG 1

Bilag A til forordning (EU) nr. 549/2013 ændres således:

1. (vedrører ikke den danske udgave)
2. Punkt 1.51, litra h), affattes således:

"h) Behandlingen af ekstraordinært store udbytter udbetalt af offentlige selskaber er blevet præciseret, dvs. at de betragtes som ekstraordinære betalinger og behandles som udtræk fra egenkapitalen."

1. Diagrammet i punkt 1.118 får betegnelsen:

"Diagram 1.1. — Skematisk fremstilling af kontosystemet".

1. I punkt 3.98 erstattes teksten "Offentlig forvaltning og services udgifter til forbrug (P.3) omfatter to kategorier, som kan sidestilles med NPISH'ernes:" af:

"Offentlig forvaltning og services udgifter til forbrug (P.3) omfatter to kategorier af transaktioner, som kan sidestilles med NPISH'ernes:"

1. Punkt 3.105 affattes således:

"Alternativt kan offentlige udgifter til individuelt forbrug henregnes til hovedgruppe 15 i klassifikationen af individuelt konsum efter formål (Coicop), som omfatter følgende grupper:

15.1 Bolig (svarende til COFOG-gruppe 10.6)

15.2 Sundhedsvæsen (svarende til COFOG-gruppe 7.1-7.4)

15.3 Fritid og kultur (svarende til COFOG-gruppe 8.1 og 8.2)

15.4 Undervisning (svarende til COFOG-gruppe 9.1-9.6)

15.5 Sociale foranstaltninger (svarende til COFOG-gruppe 10.1-10.5 og gruppe 10.7).

1. Punkt 3.124 affattes således:

"Definition: Faste bruttoinvesteringer (P.51g) er residente producenters anskaffelser minus afhændelser af faste aktiver i en given periode, plus visse tillæg til værdien af ikkeproducerede aktiver, tilvejebragt gennem en producents eller institutionelle enheders produktive aktivitet. Faste aktiver er producerede aktiver, der anvendes i produktionen i mere end ét år."

1. Punkt 3.132, litra c), affattes således:

"c) computersoftware og databaser, der skal anvendes i produktionen i mere end ét år".

1. Punkt 3.138 affattes således:

Omkostninger ved overdragelse af ejendomsretten vedrører både producerede aktiver, herunder faste aktiver, og ikkeproducerede aktiver som jord.

Disse omkostninger indgår i køberprisen, når det drejer sig om producerede aktiver. Er der tale om jord og andre ikkeproducerede aktiver, udskilles de fra selve købet og salget og registreres under en selvstændig kategori (P.512) ved klassificeringen af bruttoinvesteringer."

1. I punkt 3.181 erstattes teksten "Overdragelse af eksisterende varer registreres som en negativ udgift (anskaffelse) for sælgeren og som en positiv udgift (anskaffelse) for køberen." af følgende:

"Overdragelse af eksisterende varer registreres som en negativ udgift (afhændelse) for sælgeren og som en positiv udgift (anskaffelse) for køberen."

1. I punkt 4.40 udgår følgende:

"Andre produktionssubsidier (D.39) registreres som tilgang på indkomstdannelseskontoen for de brancher eller sektorer, der modtager dem."

1. Punkt 4.50 affattes således:

"Renter registreres ud fra optjeningstidspunktet, dvs. at renter af det skyldige lånebeløb tilskrives kreditor løbende. Den rente, der påløber i hver regnskabsperiode, registreres, uanset om den rent faktisk udbetales eller lægges til det skyldige lånebeløb eller ej. Udbetales den ikke, registreres forhøjelsen af det skyldige beløb på kreditors finansielle konto som en anskaffelse af et finansielt aktiv og hos debitor som en lige så stor anskaffelse af et passiv."

1. (vedrører ikke den danske udgave)

1. Punkt 4.93, litra a), affattes således:

"a) bidrag til sociale ordninger, betalt af personer, der ikke ved lov er forpligtede til at betale til en social kasse eller fond".

1. Punkt 5.117 affattes således:

"Forskellen mellem transaktioner i lån (F.4) og transaktioner i indskud (F.22) består i, at kreditor tilbyder en ikkestandardiseret, uomsættelig kontrakt, når der er tale om et lån, men ikke når der er tale om et indskud."

1. Punkt 5.235 affattes således:

"Optjent, men endnu ikke betalt FISIM registreres sammen med det modsvarende finansielle instrument, og forudbetaling af forsikringspræmier registreres sammen med forsikringstekniske reserver (F.61); i begge tilfælde foretages der ingen postering under handelskreditter og forudbetalinger."

1. (vedrører ikke den danske udgave)

1. Punkt 7.88 affattes således:

Markedsværdien af terminskontrakter (forwards) kan svinge mellem positive (aktiv-) og negative (passiv-)poster, afhængigt af prisudviklingen for de underliggende produkter, og de kan dermed skifte mellem at være aktiver og passiver for udstederne og indehaverne. I forbindelse med nogle terminskontrakter arbejdes der med marginbetalinger, hvor gevinst og tab betales dagligt. I disse tilfælde er statuskontoværdien nul."

1. I kapitel 8 affattes tabel 8.1 således:

"Tabel 8.1 — Oversigt over konti, saldoposter og hovedaggregater

|  |  |  |
| --- | --- | --- |
| **Konti** | **Saldoposter** | **Hovedaggregater** |
| **Samtlige konti for institutionelle sektorer** |
| Løbende konti | I. | Produktionskonto | I. | Produktionskonto |   |   |   |   | B.1g | Værditilvækst, brutto | Bruttonationalprodukt (BNP) |
|   | II. | Indkomstfordelings- og indkomstanvendelseskonti | II.1 | Primærindkomstfordelingskonti | II.1.1 | Indkomstdannelseskonto |   |   | B.2gB.3g | Overskud af produktionen, bruttoBlandet indkomst, brutto |   |
|   |   |   |   |   | II.1.2 | Konto for allokering af primær indkomst | II.1.2.1 | Konto for virksomhedsindkomst | B.4g | Virksomhedsindkomst, brutto |   |
|   |   |   |   |   |   |   | II.1.2.2 | Konto for allokering af anden primær indkomst | B.5g | Primær indkomst, brutto | Bruttonationalindkomst (BNI) |
|   |   |   | II.2 | Sekundærindkomstfordelingskonto |   |   |   |   | B.6g | Disponibel indkomst, brutto | Disponibel bruttonationalindkomst |
|   |   |   | II.3 | Konto for indkomstomfordeling via naturalieydelser |   |   |   |   | B.7g | Korrigeret disponibel indkomst, brutto |   |
|   |   |   | II.4 | Indkomstanvendelseskonto | II.4.1 | Konto for anvendelse af disponibel indkomst |   |   | B.8g | Opsparing, brutto | Nationens opsparing, brutto |
|   |   |   |   |   | II.4.2 | Konto for anvendelse af korrigeret disponibel indkomst |   |   |   |   |   |
| Akkumulationskonti | III. | Akkumulationskonti | III.1 | Kapitalkonto | III.1.1 | Konto for ændringer i nettoformue forårsaget af opsparing og kapitaloverførsler |   |   | B.101 | Ændringer i nettoformue forårsaget af opsparing og kapitaloverførsler |   |
|   |   |   |   |   | III.1.2 | Konto for anskaffelser af ikkefinansielle aktiver |   |   | B.9 | Fordringserhvervelse, netto |   |
|   |   |   | III.2 | Finansiel konto |   |   |   |   | B.9F | Fordringserhvervelse, netto |   |
|   |   |   | III.3 | Konto for andre ændringer i status | III.3.1 | Konto for andre mængdemæssige ændringer i status |   |   | B.102 | Ændringer i nettoformue forårsaget af andre mængdemæssige ændringer i aktiver |   |
|   |   |   |   |   | III.3.2 | Omvurderingskonti |   |   | B.103 | Ændringer i nettoformue forårsaget af nominelle kapitalgevinster og -tab |   |
|   |   |   |   |   |   |   | III.3.2.1 | Konto for neutrale kapitalgevinster og -tab | B.1031 | Ændringer i nettoformue forårsaget af neutrale kapitalgevinster og -tab |   |
|   |   |   |   |   |   |   | III.3.2.2 | Konto for reale kapitalgevinster og -tab | B.1032 | Ændringer i nettoformue forårsaget af reale kapitalgevinster og -tab |   |
| Statuskonti | IV. | Statuskonti | IV.1 | Primostatuskonto |   |   |   |   | B.90 | Nettoformue | Nationalformue |
|   |   |   | IV.2 | Ændringer i statuskonto |   |   |   |   | B.10 | Ændringer i nettoformue | Ændringer i nationalformue |
|   |   |   | IV.3 | Ultimostatuskonto |   |   |   |   | B.90 | Nettoformue | Nationalformue |
| **Transaktionskonti** |  |  |  |  |  |  |  |  |  |  |  |
|   | 0. | Konto for varer og tjenester |   |   |   |   |   |   |   |   |   |
| **Konto for udlandet (konto for transaktioner med udlandet)** |
| Løbende konto | V. | Konto for udlandet | V.I | Udlandskonto for varer og tjenester |   |   |   |   | B.11 | Udlandskontoens vare- og tjenestebalance | Udlandskontoens vare- og tjenestebalance |
|   |   |   | V.II | Udlandskonto for primærindkomster og løbende overførsler |   |   |   |   | B.12 | Saldo på udlandskontoens løbende poster | Saldo på udlandskontoens løbende poster |
| Akkumulationskonti |   |   | V.III | Udlandskonti for akkumulation | V.III.1 | Kapitalkonto | V.III.1.1 | Konto for ændringer i nettoformue forårsaget af saldoen på udlandskontoens løbende poster og kapitaloverførsler | B.101 | Ændringer i nettoformue forårsaget af saldo på udlandskontoens løbende poster og kapitaloverførsler |   |
|   |   |   |   |   |   |   | V.III.1.2 | Konto for anskaffelser af ikkefinansielle aktiver | B.9 | Fordringserhvervelse, netto |   |
|   |   |   |   |   | V.III.2 | Finansiel konto |   |   | B.9F | Fordringserhvervelse, netto | Fordringserhvervelse, netto |
|   |   |   |   |   | V.III.3 | Konto for andre ændringer i status | V.III.3.1 | Konto for andre mængdemæssige ændringer i status | B.102 | Ændringer i nettoformue forårsaget af andre mængdemæssige ændringer i aktiver |   |
|   |   |   |   |   |   |   | V.III.3.2 | Omvurderingskonti | B.103 | Ændringer i nettoformue forårsaget af nominelle kapitalgevinster og -tab |   |
| Statuskonti |   |   | V.IV | Udlandskonto for aktiver og passiver | V.IV.1 | Primostatuskonto |   |   | B.90 | Nettoformue | Finansiel nettostilling over for udlandet |
|   |   |   |   |   | V.IV.2 | Ændringer i statuskonto |   |   | B.10 | Ændringer i nettoformue |   |
|   |   |   |   |   | V.IV.3 | Ultimostatuskonto |   |   | B.90 | Nettoformue | Finansiel nettostilling over for udlandet |

"

1. Punkt 9.61 affattes således:

"De analytiske egenskaber ved tabeller i formatet produkt x produkt og branche x branche afviger imidlertid ikke væsentligt fra hinanden. Forskellene mellem tabeller i formatet produkt x produkt og branche x branche skyldes, at den sekundære produktion generelt er begrænset. I praksis gås der ved anvendelse af input-output-tabeller til analyseformål ud fra en antagelse om branchespecifik teknologi, uanset hvordan tabellerne oprindelig er blevet udarbejdet. Desuden er enhver tabel i formatet produkt x produkt i praksis en manipuleret tabel i formatet branche x branche, da den stadig indeholder alle kendetegnene for faglige enheder og foretagender fra tilgangs- og anvendelsestabellerne."

1. Punkt 10.27 affattes således:

"Når der er tale om levering af tjenester, er det ofte vanskeligere at pege på de karakteristika, der kendetegner de fysiske enheder, og der kan opstå uenighed om, hvilke kriterier der skal lægges til grund. Dette kan gælde store brancher som finansiel formidling, engros- og detailhandel, tjenester leveret til virksomheder, uddannelse, forskning og udvikling, sundhed og fritid. I håndbogen Handbook on prices and volume measures in national accounts gøres der rede for, hvordan man vælger fysiske enheder for disse aktiviteter (20).

Fodnote 20 til punkt 10.27 affattes således:

"Eurostat, Handbook on prices and volume measures in national accounts, 2016."

1. Fodnote 22 til punkt 10.56 affattes således:

"Eurostat-OECD, Eurostat-OECD Methodological manual on purchasing power parities, 2012."

1. I punkt 14.06 affattes teksten "FISIM-beregningerne vedrører fortrinsvis delsektor S.122 og S.125; der beregnes pr. konvention ikke FISIM for centralbanken (jf. del VI)." således:

"FISIM-beregningerne vedrører fortrinsvis delsektor S.122 og S.125; der beregnes pr. konvention ikke FISIM for centralbanken (jf. punkt 14.16)."

1. I kapitel 15 affattes tabel 15.4 således:

"

|  |  |
| --- | --- |
| Transaktionstype/anden økonomisk strøm | Type anvendelse/køb og type aktiv og type betaling |
| Forbrug i produktionen | Operationel leasing af producerede aktiver, f.eks. maskiner og intellektuelle ejendomsrettigheder Regelmæssige betalinger foretaget af selskaber for levering af vand FISIM-tjenester i tilknytning til finansiel leasing |
| Forbrug af fast realkapital | Kun for producerede aktiver og kun for den økonomiske ejer |
| Udgifter til forbrug | Operationel leasing af varige forbrugsgoder Køb af varige forbrugsgoder (herunder hvis købet er finansieret ved finansiel leasing eller som afbetalingskøb) |
| Køb af ikkefinansielle aktiver  |   |
| Faste investeringer  | Køb af producerede aktiver (herunder hvis købet er finansieret ved finansiel leasing)  |
| Anskaffelse af naturressourcer  | Køb af naturressourcer, herunder af retten til at anvende dem, til de er udtømtKøb af retten til at anvende en naturressource i en længere periode, f.eks. en fiskekvote |
| Anskaffelse af andre ikkeproducerede aktiver | Omsættelige timeshareordninger Køb af en kontrakt, der kan overdrages til tredjemand Kontrakter om fremtidig produktion, f.eks. kontrakter med fodboldspillere og forfattere |
| Betaling som formueindkomst  | Ressourceleasing, dvs. betaling for anvendelsen af en naturressource  |
| Leje | Regelmæssige betalinger for retten til at udvinde vandFinansiel leasing, dvs. køb af et ikkefinansielt aktiv, der samtidig finansieres ved et lån |
| Indkomstoverførsel  | Tilladelser, der udstedes af sektoren offentlig forvaltning og service, til at udøve en bestemt aktivitet uafhængigt af kvalifikationskriterier eller med et uforholdsmæssigt gebyr i forhold til omkostningerne ved at administrere tilladelsesordningen Emissionstilladelser udstedt af sektoren offentlig forvaltning og service med henblik på at begrænse de samlede emissioner |
| Andre produktionsskatter |  |
| Finansiel transaktion: lån | Finansiel leasing, dvs. køb af et ikkefinansielt aktiv, der samtidig finansieres ved et lån |
| Andre mængdemæssige ændringer i status | Udtømmelse af naturressourcer foretaget af ejeren Ulovlig skovhugst, fiskeri eller jagt (ikkekompenseret beslaglæggelse af dyrkede aktiver eller naturressourcer) |
| Ændringer i aktivers pris | Udløb af kontrakter og tilladelser, der er bogført som aktiver |

"

1. I punkt 15.27 affattes teksten "Dette aktiv (kategori AN.222) bogføres kun, hvis dets værdi, dvs. fordelene for indehaveren ud over værdien af afgiften, kan realiseres ved at overdrage aktivet. Disse tilladelser observeres første gang gennem økonomisk opståen af aktiver (kategori K.1, jf. punkt 6.06, litra g). Hvis værdien af aktivet ikke realiseres, vil den falde hen imod nul, efterhånden som leasingperioden udløber." således:

Dette aktiv (kategori AN.222) bogføres kun, hvis dets værdi, dvs. fordelene for indehaveren ud over den værdi, der tilfalder udstederen, kan realiseres ved at overdrage aktivet. Disse tilladelser observeres første gang gennem økonomisk opståen af aktiver (kategori K.1, jf. punkt 6.06, litra g)). Hvis værdien af aktivet ikke realiseres, vil den falde hen imod nul, efterhånden som leasingperioden udløber."

1. (vedrører ikke den danske udgave)

1. Punkt 15.35 affattes således:

"Tilladelsen til udøvelse af bestemte aktiviteter i form af et aktiv opføres først på kontoen for andre mængdemæssige ændringer i status. Værdimæssige ændringer, både i op- og nedadgående retning, registreres på erhververens omvurderingskonto."

1. I kapitel 16 affattes tabel 16.1 således:

"

|  |  |
| --- | --- |
| Anvendelser | Tilgang |
|   |   |   | S.1 | S.15 | S.14 | S.13 | S.12 | S.11 |   |   | S.11 | S.12 | S.13 | S.14 | S.15 | S.1 |   |   |   |
|   | Tilsvarende poster på |   | Tilsvarende poster på |   |
| I alt | Konto for varer og tjenester | Konto for udlandet | Den samlede økonomi | NPISH'er | Husholdninger | Offentlig forvaltning og service | Finansielle selskaber | Ikkefinansielle selskaber |   | **Transaktioner og saldoposter** | Ikkefinansielle selskaber | Finansielle selskaber | Offentlig forvaltning og service | Husholdninger | NPISH'er | Den samlede økonomi | Udlandet |  Konto for varer og tjenester  | I alt |
|   |   |   |   |   |   |   |   |   |   | **Udlandskonto** |   |   |   |   |   |   |   |   |   |
| 0 |   | 0 |   |   |   |   |   |   | P.62 | Eksport af tjenester |   |   |   |   |   |   |   | 0 | 0 |
| 0 | 0 |   |   |   |   |   |   |   | P.72 | Import af tjenester |   |   |   |   |   |   | 0 |   | 0 |
|   |   |   |   |   |   |   |   |   |   | **Produktionskonto** |   |   |   |   |   |   |   |   |   |
| 6 | 6 |   |   |   |   |   |   |   | P.1 | Produktion |   | 6 |   |   |   | 6 |   |   | 6 |
| 4 |   | 0 | 4 | 0 | 3 | 0 | 0 | 1 | P.2 | Forbrug i produktionen |   |   |   |   |   |   |   | 4 | 4 |
|   |   |   |   |   |   |   |   |   |   | **Konto for fordeling af primær indkomst** |   |   |   |   |   |   |   |   |   |
| 6 |   |   | 6 |   |   |   | 6 |   | D.441 | Formueindkomst henført til forsikringstagere | 5 | 0 | 0 | 1 | 0 | 6 | 0 |   | 6 |
|   |   |   |   |   |   |   |   |   |   | **Sekundærindkomstfordelingskonto** |   |   |   |   |   |   |   |   |   |
| 44 |   | 1 | 43 | 0 | 31 | 4 | 0 | 8 | D.711 | Skadesforsikringspræmier, netto |   | 44 |   |   |   | 44 |   |   | 44 |
| 45 |   | 0 | 45 |   |   |   | 45 |   | D.721 | Skadesforsikringserstatninger | 6 | 0 | 1 | 35 | 0 | 42 | 3 |   | 45 |
|   |   |   |   |   |   |   |   |   |   | **Konto for anvendelse af disponibel indkomst** |   |   |   |   |   |   |   |   |   |
| 2 |   |   | 2 |   | 2 |   |   |   | P.3 | Udgifter til forbrug |   |   |   |   |   |   |   | 2 | 2 |
|   |   |   |   |   |   |   |   |   |   | **Finansiel statuskonto (primo)** |   |   |   |   |   |   |   |   |   |
| 74 |   | 0 | 74 |   | 40 | 0 | 9 | 25 | AF.61 | Forsikringstekniske reserver, skadesforsikring |   | 74 |   |   |   | 74 |   |   | 74 |
|   |   |   |   |   |   |   |   |   |   | **Finansiel statuskonto (ultimo)** |   |   |   |   |   |   |   |   |   |
| 81 |   | 0 | 81 | 0 | 44 | 0 | 11 | 25 | AF.61 | Forsikringstekniske reserver, skadesforsikring |   | 81 |   |   |   | 81 |   |   | 81 |
|   |   |   |   |   |   |   |   |   |   | **Finansiel transaktion** |   |   |   |   |   |   |   |   |   |
| 7 |   | 0 | 7 | 0 | 4 | 0 | 2 | 1 | F.61 | Forsikringstekniske reserver, skadesforsikring |   | 7 |   |   |   | 7 |   |   | 7 |
|   |   |   |   |   |   |   |   |   |   | **Omvurderingskonto** |   |   |   |   |   |   |   |   |   |
| 0 |   | 0 | 0 | 0 | 0 | 0 | 0 | 0 | AF.61 | Forsikringstekniske reserver, skadesforsikring |   | 0 |   |   |   | 0 |   |   | 0 |

"

1. Punkt 17.148 affattes således:

"Hvis offentlig forvaltning og service overtager ansvaret for pensionsydelserne til de ansatte i ikkeoffentlige enheder gennem en eksplicit transaktion, skal betalinger fra den ikkeoffentlige enhed bogføres som forudbetalte bidrag til sociale ordninger (F.89). Dette behandles nærmere i punkt 20.273-20.275."

1. Punkt 17.165 affattes således:

"Diskonteringssatsen, der anvendes i forbindelse med estimater af fremtidige pensionsydelser ved til dato optjente rettigheder, er en af de mest betydningsfulde antagelser, der skal foretages ved modelberegninger vedrørende pensionsordninger, eftersom den kan have en meget stor akkumuleret effekt over flere årtier. Den diskonteringssats, der anvendes i forbindelse med en bestemt fremgangsmåde, kan ændre sig med tiden, hvilket vil føre til omvurderinger i regnskabet."

1. Fodnote 29 til punkt 18.26 affattes således:

"United Nations, International merchandise trade statistics: Concepts and definitions, 2010."

1. I punkt 20.57, 20.63 og 20.65 erstattes teksten "(undtagen social sikkerhed)" af følgende:

"(undtagen sociale kasser og fonde)".

1. I punkt 20.76 affattes tabellen således:

"

|  |  |  |  |  |
| --- | --- | --- | --- | --- |
| Indtægter i alt | = |  | skatter og afgifter i alt | D.2 + D.5 + D.91 |
|  |  | + | nettobidrag til sociale ordninger | D.61 |
|  |  | + | salg af varer og tjenester i alt | P.11 + P.12 + P.131 |
|  |  | + | andre løbende indtægter | D.39 + D.4 + D.7 |
|  |  | + | anden kapitalindkomst | D.92 + D.99 |

"

1. Punkt 20.77 affattes således:

"Skatter og afgifter i alt omfatter produktions- og importskatter (D.2), løbende indkomst- og formueskatter mv. (D.5) samt kapitalskatter (D.91). Nettobidrag til sociale ordninger består af faktiske bidrag til sociale ordninger (faktiske arbejdsgiverbidrag til sociale ordninger D.611 og husholdningernes faktiske bidrag til sociale ordninger D.613), imputerede arbejdsgiverbidrag til sociale ordninger (D.612) og husholdningernes supplerende bidrag til sociale ordninger (D.614) minus gebyrer til socialforsikringsordninger (D.61SC)."

1. I punkt 20.84 affattes boks 20.1 således:

"

|  |  |
| --- | --- |
| **Tilgange i ENS** | **Indtægter i ENS-baserede statistikker over offentlige finanser** |
| P.1 | Produktion, heraf |   |
|   | Markedsmæssig produktion (P.11) | Salg af varer og tjenester |
|   | Produktion til eget brug (P.12) | Salg af varer og tjenester |
|   | Ikkemarkedsmæssig produktion (P.13), heraf: |   |
|   | — Betalinger for ikkemarkedsmæssig produktion (P.131) | Salg af varer og tjenester |
|   | — Anden ikkemarkedsmæssig produktion (P.132) | Indgår ikke i indtægter i alt |
| D.2 | Produktions- og importskatter | Skatter og afgifter i alt |
| D.3 | Subsidier | Andre løbende indtægter |
| D.4 | Formueindkomst | Andre løbende indtægter |
| D.5 | Løbende indkomst- og formueskatter mv. | Skatter og afgifter i alt |
| D.61 | Bidrag til sociale ordninger | Nettobidrag til sociale ordninger |
| D.7 | Andre løbende overførsler | Andre løbende indtægter |
| D.91r | Kapitalskatter | Skatter og afgifter i alt |
| D.92r | Investeringstilskud | Anden kapitalindkomst |
| D.99r | Andre kapitaloverførsler | Anden kapitalindkomst |
|  |  |  |
| **Anvendelser og kapitaltransaktioner i ENS** | **Udgifter i ENS-baserede statistikker over offentlige finanser** |
| P.2 | Forbrug i produktionen | Forbrug i produktionen |
| D.1 | Aflønning af ansatte | Aflønning af ansatte |
| D.2 | Produktions- og importskatter | Andre løbende udgifter |
| D.3 | Subsidier | Subsidier |
| D.41 | Renter | Renter |
| D.4 | Formueindkomst (undtagen D.41) | Andre løbende udgifter |
| D.5 | Løbende indkomst- og formueskatter mv. | Andre løbende udgifter |
| D.62 | Sociale ydelser undtagen sociale overførsler i naturalier | Sociale ydelser, undtagen sociale overførsler i naturalier |
| D.632 | Sociale overførsler i naturalier via markedsproducenter | Sociale overførsler i naturalier via markedsproducenter |
| D.7 | Andre løbende overførsler | Andre løbende udgifter |
| D.8 | Korrektion for ændringer i pensionsrettigheder | Andre løbende udgifter |
| P.31 | Individuelle forbrugsudgifter til markedsmæssig produktion | Sociale overførsler i naturalier via markedsproducenter |
| P.31 | Individuelle forbrugsudgifter til ikkemarkedsmæssig produktion | Indgår ikke i udgifter i alt |
| P.32 | Udgifter til kollektivt forbrug | Indgår ikke i udgifter i alt |
| P.5 | Bruttoinvesteringer | Kapitaludgifter |
| NP | Anskaffelse minus afhændelse af ikkeproducerede aktiver | Kapitaludgifter |
| D.92p | Investeringstilskud | Kapitaludgifter |
| D.99p | Andre kapitaloverførsler | Kapitaludgifter |

|  |  |  |
| --- | --- | --- |
|  |  |  |
|  | I ENS-kontosystemet er fordringserhvervelse, netto (B.9) kapitalkontoens saldopost. Saldoposten for offentlig forvaltning og service i de ENS-baserede statistikker over offentlige finanser er identisk med fordringserhvervelse, netto (B.9). Nedenfor er dette forklaret nærmere. |  |
|  |  |  |
|  | ENS-kontosystemet |  |
|  |  |  |
|  | Den første konto er produktionskontoen, og derfor er den første tilgang for en institutionel sektor i ENS dens produktion. Da størstedelen af de tjenester, der leveres af det offentlige, ikke sælges til økonomisk signifikante priser og således er ikkemarkedsmæssige, måles det offentliges produktion pr. konvention som summen af produktionsomkostningerne. |  |
|  |  |  |
|  | På samme måde måles udgifter til kollektivt forbrug bestående af tjenester, som det offentlige yder til samfundet (f.eks. generelle tjenester, forsvar, sikkerhed og offentlig orden), som summen af produktionsomkostningerne. Ligeledes pr. konvention er udgifter til kollektivt forbrug (P.32) lig med det offentliges faktiske forbrug (P.4). |  |
|  |  |  |
|  | Husholdningers udgifter til forbrug af tjenester leveret direkte af det offentlige på ikkemarkedsmæssig basis måles også på grundlag af produktionsomkostningerne. |  |
|  |  |  |
|  | Følgelig imputeres der to typer strømme i ENS' konti for det offentlige: |  |
|  |  |  |
|  | 1. på tilgangssiden den øvrige ikkemarkedsmæssige produktion (P.132), der bogføres på produktionskontoen
 |  |
|  |  |  |
|  | 1. på anvendelsessiden det faktiske forbrug (P.4) og sociale overførsler i naturalier — ikkemarkedsmæssig produktion (D.631). Disse bogføres på kontoen for indkomstomfordeling via naturalieydelser og kontoen for anvendelse af korrigeret disponibel indkomst.
 |  |
|  |  |  |
|  | Hver imputeret strøm er lig med summen af faktiske strømme: produktionsomkostningerne. Disse to typer imputerede strømme, på tilgangssiden og på anvendelsessiden, balancerer i ENS-kontosystemet. |  |
|  |  |  |
|  | ENS-baserede statistikker over offentlige finanser |  |
|  |  |  |
|  | I de ENS-baserede statistikker over offentlige finanser anvendes samme grundlæggende transaktionskategorier, men hovedsagelig på basis af de faktiske pengestrømme, for at nå frem til det offentliges indtægter og udgifter i alt. Kun et udvalg af imputerede strømme indgår: imputerede bidrag til sociale ordninger og kapitaloverførsler i naturalier. |  |
|  |  |  |
|  | Når der fra tilgangssiden fratrækkes den ikkemarkedsmæssige produktion (P.132) for at nå frem til indtægterne i alt, og når der fra anvendelsessiden fratrækkes det faktiske forbrug (P.4 = P.32) og sociale overførsler i naturalier — ikkemarkedsmæssig produktion (D.631) for at nå frem til udgifter i alt, får man samme saldopost: fordringserhvervelse, netto (B.9). |  |
|  |  |  |
|  | De eneste sociale overførsler i naturalier, der i statistikkerne over offentlige finanser indgår i aggregatet offentlige udgifter i alt, er sociale overførsler i naturalier til husholdninger via markedsproducenter (D.632), da offentlige enheder her rent faktisk foretager betalinger. Disse transaktioner skal også lægges til summen af produktionsomkostninger (lig med anden ikkemarkedsmæssig produktion, P.132) for at nå frem til udgifter til forbrug i sektoren statslig forvaltning og service. |  |
|  |  |  |
|  |  |  |
|  | P.3 = P.132 + D.632 |  |  |
|  |  |  |

"

1. (vedrører ikke den danske udgave)

1. Punkt 20.130 affattes således:

"En enheds tilbagekøb af et passiv registreres som indfrielse af passiver og ikke som anskaffelse af aktiver. På delsektor- eller sektorniveau fremgår en offentlig enheds køb af et passiv udstedt af en anden enhed i den pågældende delsektor i de konsoliderede regnskaber på samme måde som den pågældende delsektors eller sektors indfrielse af passiver."

1. (vedrører ikke den danske udgave)

“Taxes or subsidies paid by one government unit or entity to another are not to be consolidated. Taxes or subsidies on products cannot be consolidated in the system because there is no counterpart sector transactor in the ESA for such transactions; the relevant amounts are not separately recognised as expenditure and revenue (respectively) and are instead included in, or excluded from, the value of the intermediate consumption or of the sales.”

1. Punkt 21.22 affattes således:

"Når aktiverne ansættes til dagsværdi frem for anskaffelsesprisen, giver det ikke kun et bedre billede af balancen, men derved genereres også flere data om kapitalgevinster og -tab."

1. Punkt 22.13 affattes således:

I Coicop skelnes der mellem 15 hovedkategorier:

a) fødevarer og ikkealkoholiske drikkevarer

b) alkoholiske drikkevarer, tobak og euforiserende stoffer

c) beklædning og fodtøj

d) boligbenyttelse, vand, elektricitet, gas og andet brændsel

e) boligudstyr, husholdningsudstyr og rutinemæssig vedligeholdelse af bolig

f) sundhed

g) transport

h) information og kommunikation

i) fritid, sport og kultur

j) undervisning

k) restauranter og hoteller

l) forsikring og finansielle tjenester

m) personlig pleje, social beskyttelse og diverse varer og tjenester

n) individuel forbrugsudgift i NPISH'er og

o) individuel forbrugsudgift i offentlig forvaltning og service.

Sammenlagt udgør de 13 første kategorier husholdningers samlede udgifter til individuelt forbrug. De to sidste er NPISH'ernes og offentlig forvaltning og services udgifter til individuelt forbrug, dvs. deres sociale overførsler i naturalier. Tilsammen udgør de 15 kategorier husholdningernes faktiske forbrug."

1. Punkt 22.14 affattes således:

"NPISH'ers og offentlig forvaltning og services udgifter til individuelt forbrug opdeles i fem fælles underkategorier svarende til store politikområder: bolig, sundhed, fritid og kultur, undervisning og social beskyttelse. Disse er også Coicop-funktioner for husholdningernes udgifter til individuelt forbrug; social beskyttelse er en underkategori af 13 personlig pleje, social beskyttelse og diverse varer og tjenester. For hver af disse fem fælles underkategorier viser Coicop således også, hvilke roller private husholdninger, det offentlige og nonprofitinstitutioner rettet mod husholdninger har. Klassifikationen kan f.eks. beskrive det offentliges rolle med hensyn til at tilvejebringe boliger og administrere sundhedsvæsen og undervisning."

1. Punkt 22.16 affattes således:

"Klassifikationen af det offentliges udgifter efter formål (COFOG) er et vigtigt værktøj til beskrivelse og analyse af de offentlige finanser. Der skelnes mellem følgende 10 hovedgrupper:

a) generelle offentlige tjenester

b) forsvar

c) offentlig orden og sikkerhed

d) økonomiske anliggender

e) miljøbeskyttelse

f) boliger og offentlige faciliteter

g) sundhed

h) fritid, kultur og religion

i) undervisning og

j) social beskyttelse.

Klassifikationen anvendes til at klassificere det offentliges udgifter til individuelt og kollektivt forbrug. Den tjener dog også til at vise, hvilken rolle andre former for udgifter, f.eks. subsidier, investeringstilskud og sociale ydelser, spiller i forbindelse med politikudformning."

1. Punkt 23.05 affattes således:

Ud over COFOG og Coicop omfatter de funktionelle klassifikationer også COPNI (klassifikation efter formål af nonprofitinstitutioner rettet mod husholdninger) og COPP (klassifikation af producenternes udgifter efter formål). De anvendes til funktionel analyse af de udgifter, som afholdes af selskaber, sektoren offentlig forvaltning og service, husholdningerne og nonprofitinstitutioner rettet mod husholdninger og til udarbejdelse af funktionelle satellitregnskaber."

1. I kapitel 23 erstattes tabellen under overskriften "Produkttransaktioner (P)" af følgende:

"

|  |  |
| --- | --- |
| P.1 | Produktion |
| P.11 | Markedsmæssig produktion |
| P.119 | Indirekte målte finansielle formidlingstjenester (FISIM) |
| P.12 | Produktion til eget brug |
| P.13 | Ikkemarkedsmæssig produktion |
| P.131 | Betalinger for ikkemarkedsmæssig produktion |
| P.132 | Anden ikkemarkedsmæssig produktion |
| P.2 | Forbrug i produktionen |
| P.3 | Udgifter til forbrug |
| P.31 | Udgifter til individuelt forbrug |
| P.32 | Udgifter til kollektivt forbrug |
| P.4 | Faktisk forbrug |
| P.41 | Faktisk individuelt forbrug |
| P.42 | Faktisk kollektivt forbrug |
| P.5 | Bruttoinvesteringer / P.5n Nettoinvesteringer |
| P.51g | Faste bruttoinvesteringer |
| P.511 | Anskaffelser minus afhændelser af faste aktiver |
| P.5111 | Anskaffelser af nye faste aktiver |
| P.5112 | Anskaffelser af eksisterende faste aktiver |
| P.5113 | Afhændelser af eksisterende faste aktiver |
| P.512 | Omkostninger ved overdragelse af ejendomsretten til ikkeproducerede aktiver |
| P.51c | Forbrug af fast realkapital (—) |
| P.51c1 | Forbrug af fast realkapital som andel af bruttooverskuddet af produktionen (—) |
| P.51c2 | Forbrug af fast realkapital som andel af blandet indkomst, brutto (—) |
| P.51n | Faste nettoinvesteringer |
| P.52 | Lagerændringer |
| P.53 | Anskaffelser minus afhændelser af værdigenstande |
| P.6 | Eksport af varer og tjenester |
| P.61 | Eksport af varer |
| P.62 | Eksport af tjenester |
| P.7 | Import af varer og tjenester |
| P.71 | Import af varer |
| P.72 | Import af tjenester |

"

1. I kapitel 23 erstattes teksten og tabellen under overskriften "Varige forbrugsgoder" af følgende:

"Koderne for varige forbrugsgoder indledes med X efterfulgt af bogstaverne DHHCE (husholdningernes udgifter til varige forbrugsgoder) og af et etcifret tal for kategorier og et tocifret tal for underkategorier.

|  |  |
| --- | --- |
| SNA-koder |  |
| XDHHCE1 | Møbler og husholdningsapparater |
| XDHHCE11 | Møbler, boligudstyr og indretning |
| XDHHCE12 | Tæpper og anden gulvbelægning |
| XDHHCE13 | Større husholdningsapparater, også elektriske |
| XDHHCE14 | Større redskaber og udstyr til hus og have |
| XDHHCE2 | Personlige transportmidler |
| XDHHCE21 | Automobiler |
| XDHHCE22 | Motorcykler |
| XDHHCE23 | Cykler |
| XDHHCE24 | Dyretrukne køretøjer |
| XDHHCE3 | Forbrugsgoder til fritids- og kulturaktiviteter |
| XDHHCE31 | Telefon- og telefaxudstyr |
| XDHHCE32 | Udstyr til modtagelse, indspilning og reproduktion af lyd og billeder |
| XDHHCE33 | Fotografisk og kinematografisk udstyr, optiske instrumenter |
| XDHHCE34 | Databehandlingsudstyr |
| XDHHCE35 | Større forbrugsgoder til udendørs fritidsaktiviteter |
| XDHHCE36 | Musikinstrumenter og større forbrugsgoder til indendørs fritidsaktiviteter |
| XDHHCE4 | Andre varige forbrugsgoder |
| XDHHCE41 | Smykker og ure |
| XDHHCE42 | Medicinske apparater og medicinsk udstyr |

"

1. I kapitel 23 erstattes tabellen under overskriften "KLASSIFIKATION AF PRIVAT FORBRUG EFTER FORMÅL (COICOP)" af følgende:

"

|  |  |
| --- | --- |
| 01 | Fødevarer og ikkealkoholiske drikkevarer |
| 01.1 | Fødevarer |
| 01.2 | Ikkealkoholiske drikkevarer |
| 01.3 | Tjenester til forarbejdning af råvarer til fødevarer og ikkealkoholiske drikkevarer |
| 02 | Alkoholiske drikkevarer, tobak og euforiserende stoffer |
| 02.1 | Alkoholiske drikkevarer |
| 02.2 | Tjenester til fremstilling af alkohol |
| 02.3 | Tobak |
| 02.4 | Euforiserende stoffer |
| 03 | Beklædning og fodtøj |
| 03.1 | Beklædning |
| 03.2 | Fodtøj |
| 04 | Boligbenyttelse, vand, elektricitet, gas og andet brændsel |
| 04.1 | Faktisk huslejeværdi |
| 04.2 | Beregnet huslejeværdi |
| 04.3 | Vedligeholdelse, reparation og sikkerhed af boligen |
| 04.4 | Vandforsyning og andre tjenester i forbindelse med boligen |
| 04.5 | Elektricitet, gas og andet brændsel |
| 05 | Boligudstyr, husholdningsudstyr og rutinemæssig vedligeholdelse af bolig |
| 05.1 | Møbler og løse tæpper mv. |
| 05.2 | Gardiner, sengelinned mv. |
| 05.3 | Husholdningsmaskiner |
| 05.4 | Service og køkkenudstyr |
| 05.5 | Husholdnings- og haveredskaber |
| 05.6 | Andre varer og tjenester til husholdningen |
| 06 | Sundhed |
| 06.1 | Medicin og sundhedsprodukter |
| 06.2 | Ambulant behandling |
| 06.3 | Indlæggelse |
| 06.4 | Andre sundhedstjenester |
| 07 | Transport |
| 07.1 | Anskaffelse af køretøjer |
| 07.2 | Drift af individuelle transportmidler |
| 07.3 | Passagertransporttjenester |
| 07.4 | Varetransporttjenester |
| 08 | Information og kommunikation |
| 08.1 | Informations- og kommunikationsudstyr |
| 08.2 | Software, undtagen spil |
| 08.3 | Informations- og kommunikationstjenester |
| 09 | Fritid, sport og kultur |
| 09.1 | Varige forbrugsgoder til kultur- og fritidsaktiviteter |
| 09.2 | Andre forbrugsgoder til kultur- og fritidsaktiviteter |
| 09.3 | Haveprodukter og kæledyr |
| 09.4 | Tjenester i forbindelse med fritidsaktiviteter |
| 09.5 | Kulturgoder |
| 09.6 | Tjenester i forbindelse med kultur |
| 09.7 | Bøger, blade, papir mv. |
| 09.8 | Pakkeferier |
| 10 | Undervisning |
| 10.1 | Førskole- og grundskoleundervisning |
| 10.2 | Sekundær undervisning |
| 10.3 | Undervisning på niveauet mellem sekundær undervisning og tertiær undervisning |
| 10.4 | Tertiær undervisning |
| 10.5 | Undervisning uden for niveauplacering |
| 11 | Restauranter og hoteller |
| 11.1 | Restaurationstjenester |
| 11.2 | Overnatningsfaciliteter |
| 12 | Forsikring og finansielle tjenester |
| 12.1 | Forsikringer |
| 12.2 | Finansielle tjenester |
| 13 | Personlig pleje, social beskyttelse og diverse varer og tjenester |
| 13.1 | Personlig pleje |
| 13.2 | Andre personlige effekter |
| 13.3 | Social beskyttelse |
| 13.9 | Andre tjenester |
| 14 | Individuel forbrugsudgift i NPISH'er |
| 14.1 | Bolig |
| 14.2 | Sundhed |
| 14.3 | Fritid og kultur |
| 14.4 | Undervisning |
| 14.5 | Social beskyttelse |
| 14.6 | Andre tjenester |
| 15 | Individuel forbrugsudgift i offentlig forvaltning og service |
| 15.1 | Bolig |
| 15.2 | Sundhed |
| 15.3 | Fritid og kultur |
| 15.4 | Undervisning |
| 15.5 | Social beskyttelse |

"